เผยผู้เสียชีวิตสงกรานต์มีประกันแค่ 53 ราย
สมาคมประกันชีวิตเผยผู้เสียชีวิตสงกรานต์มีประกันรวม 18.06 ล้านบาท
3 พ.ค. 2555

สมาคมประกันชีวิตเผยผู้เสียชีวิตสงกรานต์มีประกันรวม 18.06 ล้านบาท 
นายสุทธิ  รจิตรังสรรค์  นายกสมาคมประกันชีวิตไทย กล่าวว่า  ตามรายงานจากศูนย์อำนวยการป้องกันและลดอุบัติเหตุทางถนน(ศปถ.) กรมป้องกันและบรรเทาสาธารณภัย กระทรวงมหาดไทย เกี่ยวกับอุบัติเหตุที่เกิดขึ้นในช่วงเทศกาลสงกรานต์ระหว่างวันที่ 11 – 17 เม.ย. 2555 ที่ผ่านมา แจ้งว่ามีผู้เสียชีวิตทั้งสิ้น 320 ราย  ในจำนวนดังกล่าวเป็นผู้ที่ได้ทำประกันชีวิตและประกันภัยอุบัติเหตุรวม 53 กรมธรรม์  ค่าสินไหมรวมทั้งสิ้น 18.06 ล้านบาทบาท  ทั้งนี้บริษัทประกันชีวิตทุกแห่งกำลังดำเนินการพิจารณาจ่ายสินไหม ให้ผู้รับประโยชน์หรือทายาทของผู้เอาประกันชีวิตทุกรายอย่างเร่งด่วน
ทั้งนี้ ขอให้ผู้รับประโยชน์หรือทายาทผู้เอาประกันภัยรีบแจ้งไปยังบริษัทประกันชีวิตพร้อมจัดส่งเอกสารประกอบการเรียกร้องสินไหมให้ครบถ้วน เพื่อบริษัทสามารถให้บริการพิจารณาจ่ายสินไหมได้โดยเร็ว